0279.xml
اسد شفیق کی ناقابل شکست سنچری،پاکستان اے نے آسٹریلیا کے خلاف ٹور میچ کے پہلے روز اپنی پہلی اننگز میں 8 وکٹوں پر 305 رنز بنا لئے، احمد شہزاد 55 رنز بنا کر دوسرے نمایاں بلے باز، سٹیو او کیفی کی 3 وکٹیں
شارجہ۔ 15اکتوبر (اے پی پی) اسد شفیق کی ناقابل شکست سنچری کی بدولت پاکستان اے نے آسٹریلیا کے خلاف چار روزہ میچ کے پہلے روز اپنی پہلی اننگز میں 8 وکٹوں پر 305 رنز بنا لئے تھے۔ احمد شہزاد 55، حارث سہیل 43 اور بابر اعظم 40 رنز بنا کر دیگر نمایاں بلے باز رہے۔ اسد شفیق نے ذمہ دارانہ بیٹنگ کر کے ٹیم کو مکمل تباہی سے بچایا۔ بدھ کو شارجہ کرکٹ سٹیڈیم میں شروع ہونے والے چار روزہ میچ کے پہلے روز پاکستان اے ٹیم کے کپتان اسد شفیق نے ٹاس جیت کر پہلے بیٹنگ کا فیصلہ کیا تو اس کا آغاز مایوس کن رہا اور 16 رنز پر اس کی دو وکٹیں گر گئیں، شان مسعود 6 اور اسراراللہ 5 رنز بنا کر آؤٹ ہوئے، اس موقع پر احمد شہزاد نے بابر اعظم کے ساتھ مل کر ٹیم کو سہارا دیا لیکن 98 کے مجموعی سکور پر شہزاد کی ہمت بھی جواب دے گئی اور وہ 55 رنز بنا کر پویلین لوٹ گئے، 123 کے سکور پر بابر اعظم 40 رنز بنا کر آؤٹ ہو گئے، یہاں پر کپتان اسد شفیق نے حارث سہیل کے ساتھ مل کر میدان سنبھالا، دونوں بلے بازوں نے ذمہ دارانہ بیٹنگ کا مظاہرہ کیا اور پانچویں وکٹ کی شراکت میں 100 رنز جوڑ کر سکور 223 تک پہنچا دیا، سہیل 43 رنز بنا کر آؤٹ ہوئے، عدنان اکمل 25 ، رضا حسن 5 اور محمد طلحہ 2 رنز بنا کر آؤٹ ہوئے۔ اسد شفیق نے شاندار بیٹنگ کا مظاہرہ کیا اور سنچری مکمل کی، پہلے روز جب کھیل ختم ہوا تو پاکستان نے پہلی اننگز میں 8 وکٹوں پر 305 رنز بنا لئے تھے، اسد شفیق 108 رنز کے ساتھ وکٹ پر موجود ہیں۔ سٹیو او کیفی نے 3 جبکہ پیٹر سڈل نے 2 کھلاڑیوں کو آؤٹ کیا۔
APP
15.10.14
0279p.xml
پاکستان اے کے آسٹریلیا کیخلاف 305رنز
شارجہ(نیٹ نیوز)پاکستان اے کرکٹ ٹیم نے آسٹریلیا کے خلاف چار روزہ میچ میں پہلے روز آٹھ وکٹوں کے نقصان پر 305رنز بنا لئے ۔پاکستان ٹیم کے کپتان اسد شفیق نے ٹاس جیت کر پہلے بیٹنگ کرنے کا فیصلہ کیا۔پاکستان ٹیم کی پہلی وکٹ صرف چھ وکٹ کے سکور پع گری جب شان مسعود سرف چھ رنز بنا کر ہی پویلین لوٹ گئے ۔صرف گیارہ رنز پر دوسری وکٹ اسرار اللہ کی گری جب وہ پانچ رنز بنا کر آؤٹ ہو گئے۔اوپنر احمد شہزاد 98کے مجموعی سکورپر 55رنز بنا کر آؤٹ ہوئے ۔پاکستان اے کے چوتھی وکٹ 123کے سکور پر گری جب بابر اعظم 40رنز بنا کر پو یلین لوٹ گئے ۔پانچویں آؤٹ ہونے والے کھلاڑی حارث سہیل تھے جو 223 کے مجموعی سکور پر43رنز بنا کر بولڈ ہو گئے۔عدنان اکمل 25رنز بنا کر کیچ آؤٹ ہو گئے ۔دن کے اختتام تک پاکستان نے آٹھ وکٹوں ک ے نقصان پر 305رنز بنالئے تھے ۔ اسد شفیق13چوکوں چار چھکوں کی مدد سے 108رنز بنا کر ناٹ آؤٹ رہے۔
daily_waqt
16.10.14